RHAN 1

FFRAMWAITH STRATEGOL AR GYFER ADDYSG DRYDYDDOL AC YMCHWIL

Strategaeth ar gyfer addysg drydyddol ac ymchwil

Cymeradwyo, cyhoeddi a gweithredu’r cynllun strategol
15
1
Rhaid i’r Comisiwn anfon cynllun strategol a lunnir o dan adran 14 at Weinidogion Cymru i’w gymeradwyo cyn diwedd cyfnod o 6 mis sy’n dechrau â’r diwrnod y cyhoeddir y datganiad o dan adran 13(1).
2
Caiff Gweinidogion Cymru—
a
cymeradwyo’r cynllun, neu
b
cymeradwyo’r cynllun gydag addasiadau.
3
Rhaid i Weinidogion Cymru‍ geisio cytundeb y Comisiwn i bob addasiad y maent yn bwriadu ei wneud i gynllun cyn iddynt ei addasu o dan is-adran (2)(b).
4
Os yw Gweinidogion Cymru yn cymeradwyo cynllun sy’n cynnwys addasiad nad yw’r Comisiwn yn cytuno iddo—
a
rhaid i Weinidogion Cymru roi rhesymau dros yr addasiad hwnnw i’r Comisiwn, a
b
rhaid i’r Comisiwn gyhoeddi’r rhesymau a roddir gan Weinidogion Cymru pan fydd yn cyhoeddi ei gynllun strategol cymeradwy.
5
Rhaid i’r Comisiwn gyhoeddi ei gynllun strategol cymeradwy.
6
Caiff y Comisiwn gyhoeddi ei ddatganiad ynghylch amcanion llesiant o dan adran 7 o Ddeddf Llesiant Cenedlaethau’r Dyfodol (Cymru) 2015 (dccc 2) drwy ei gynnwys yn ei gynllun strategol cymeradwy.
7
Rhaid i’r Comisiwn gymryd pob cam rhesymol i weithredu ei gynllun strategol cymeradwy.
A. 15 ddim mewn grym ar y Cydsyniad Brenhinol, gweler a. 148(2)
A. 15 mewn grym ar 1.4.2024 gan O.S. 2023/919, ergl. 6(1) (ynghyd ag ergl. 6(2))